pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมเจ้าท่า ประชุมวางนโยบายยกระดับพาณิชยนาวีทั้งระบบ พร้อมขับเคลื่อนพาณิชยนาวีไทยให้มีความเข้มแข็งมากยิ่งขึ้น
วันศุกร์ที่ 21 พฤษภาคม 2564
กรมเจ้าท่า ประชุมวางนโยบายยกระดับพาณิชยนาวีทั้งระบบ พร้อมขับเคลื่อนพาณิชยนาวีไทยให้มีความเข้มแข็งมากยิ่งขึ้น
กรมเจ้าท่า (จท.) กระทรวงคมนาคม บูรณาการร่วมกับหน่วยงานที่เกี่ยวข้อง เพื่อเตรียมความพร้อมยกระดับพาณิชยนาวีไทยให้สอดรับกับความต้องการของผู้ประกอบการ พร้อมขับเคลื่อนให้กิจการพาณิชยนาวีไทยพัฒนาไปในทิศทางเดียวกันอย่างเป็นรูปธรรม
นายวิทยา ยาม่วง อธิบดีกรมเจ้าท่า กล่าวว่า จท. ได้ประชุมร่วมกับหน่วยงานที่เกี่ยวข้องกับนโยบายการพัฒนาพาณิชยนาวีไทยทั้งระบบ ประกอบด้วย กองกํากับกิจการพาณิชยนาวี และกองส่งเสริมพาณิชยนาวี พร้อมหน่วยงานสนับสนุน ได้แก่ สํานักมาตรฐานทะเบียนเรือ กองมาตรฐานคนประจําเรือ สํานักความปลอดภัยและสิ่งแวดล้อมทางน้ํา สํานักกฎหมาย และฝ่ายเทคโนโลยีสารสนเทศ เพื่อเร่งปรับแผนการดําเนินงานและบูรณาการร่วมกันอย่างจริงจัง โดยนําฐานข้อมูลจริงในปัจจุบันมาประยุกต์ใช้กับกระบวนการพัฒนาพาณิชยนาวีไทยทั้งระบบ เพื่อให้สอดรับกับความต้องการของผู้ประกอบกิจการพาณิชยนาวีไทยที่ต้องการให้ภาครัฐขับเคลื่อนระบบพาณิชยนาวีไทยให้เป็นไปในทิศทางเดียวกันอย่างเป็นรูปธรรม เนื่องจากที่ผ่านมาพาณิชยนาวีไทยยังไม่ได้รับการพัฒนาอย่างเป็นระบบ
ปัจจุบัน จท. ได้จัดทําฐานข้อมูลเกี่ยวกับระบบพาณิชยนาวีไทยใหม่ทั้งหมด โดยนําระบบ Data cleansing มาดําเนินการตรวจสอบ แก้ไข หรือลบรายการข้อมูลที่ไม่ถูกต้องออกจากชุดข้อมูล ทําให้ได้ข้อมูลใหม่ที่เป็นปัจจุบันและมีความถูกต้องสมบูรณ์ อาทิ จํานวนเรือตามใบอนุญาตใช้เรือที่เข้าเงื่อนไขของ พ.ร.บ. ส่งเสริมพาณิชยนาวี จํานวนท่าเรือที่ได้รับอนุญาตประกอบกิจการท่าเรือเดินทะเลตามประกาศคณะปฏิวัติ ฉบับที่ 58 จํานวนคนประจําเรือที่ทํางานในเรือไทย จํานวนอู่ต่อเรือที่จดทะเบียนและให้บริการทั่วประเทศ รวมถึงจํานวนสถาบันการศึกษาด้านพาณิชยนาวีทั้งหมด โดยนํามาเป็นฐานข้อมูลตั้งต้น และเชื่อมโยงในระบบ National Single Window (NSW) ในการพัฒนาการขนส่งทางทะเลและกิจการพาณิชยนาวีทั้งระบบ เพื่อพัฒนาให้สอดคล้องกับความต้องการของผู้ประกอบการ นําไปสู่การแก้ไขปัญหาร่วมกันทั้งหน่วยงานภาครัฐและภาคเอกชน ทั้งนี้ ฐานข้อมูลที่ได้จากระบบ Data cleansing ในครั้งนี้ จะสามารถเชื่อมโยงให้เกิดประโยชน์ในการพัฒนาได้ทั้ง 3 มิติ ได้แก่ ด้านความปลอดภัยทางน้ํา ด้านส่งเสริมพาณิชยนาวี และด้านกํากับพาณิชยนาวี เพื่อขับเคลื่อนให้กิจการพาณิชยนาวีไทยเกิดความเข้มแข็งมากยิ่งขึ้นต่อไปในอนาคต
รัฐบาลไทย-ข่าวทำเนียบรัฐบาล-‘พล.ต.อ.อดุลย์’ปธ.กมธ.แรงงาน วุฒิสภา มอบเงิน หน้ากากอนามัยแก่จังหวัดนครพนม สู้โควิด-19
วันศุกร์ที่ 21 พฤษภาคม 2564
‘พล.ต.อ.อดุลย์’ปธ.กมธ.แรงงาน วุฒิสภา มอบเงิน หน้ากากอนามัยแก่จังหวัดนครพนม สู้โควิด-19
พล.ต.อ.อดุลย์ แสงสิงแก้ว สมาชิกวุฒิสภา ประธานคณะกรรมาธิการการแรงงาน วุฒิสภา มอบเงินและหน้ากากอนามัยแก่ผู้ว่าราชการจังหวัดนครพนม
เมื่อวันศุกร์ที่ 21 พฤษภาคม 2564 เวลา 08.30 น. พล.ต.อ.อดุลย์ แสงสิงแก้ว สมาชิกวุฒิสภา ประธานคณะกรรมาธิการการแรงงาน วุฒิสภา ในนาม โครงการสมาชิกวุฒิสภาพบประชาชนในพื้นที่จังหวัดภาคตะวันออกเฉียงเหนือ (ตอนบน) และ มูลนิธิ พล.ต.อ.อดุลย์ แสงสิงแก้ว ได้มอบเงิน หน้ากากอนามัย ให้กับ บุคลากรทางการแพทย์ ข้าราชการพลเรือน ทหาร ตํารวจ และประชาชนชาวจังหวัดนครพนม เพื่อใช้ป้องกันไวรัสโควิด-19 ประกอบด้วย เงินสด จํานวน 135,000 บาท หน้ากากอนามัย จํานวน 75,000 ชิ้น มูลค่า 150,000 บาท รวมมูลค่ากว่า 285,000 บาท โดยมี นายไกรสร กองฉลาด ผู้ว่าราชการจังหวัดนครพนม พล.ต.สามารถ จินตสมิทธ์ ผบ.มทบ.210 พล.ร.ต.จรัสเกียรติ ไชยพันธุ์ ผบช.นรข. พล.ต.ต.ธนชาติ รอดคลองตัน ผบก.ภ.จว.นครพนม  นายแพทย์สมโภชน์ กังวานธีรวัฒน์ ผู้อํานวยการโรงพยาบาลนครพนม นายจรูญ เหง่าลา ผู้บัญชาการเรือนจํากลางนครพนม พร้อมด้วยหัวหน้าส่วนราชการ และผู้นําชุมชน เป็นผู้แทนรับมอบเพื่อแจกจ่ายตามวัตถุประสงค์ต่อไป
รัฐบาลไทย-ข่าวทำเนียบรัฐบาล-นายกฯ ฉีดวัคซีนแอสตร้าเซนเนก้าเข็ม 2
วันจันทร์ที่ 24 พฤษภาคม 2564
นายกฯ ฉีดวัคซีนแอสตร้าเซนเนก้าเข็ม 2
นายกรัฐมนตรีฉีดวัคซีนแอสตร้าเซนเนก้าเข็มที่ 2 ที่สถาบันบําราศนราดูร ให้ความเชื่อมั่นประชาชน รัฐบาลจัดหาวัคซีนที่มีประสิทธิภาพ ปลอดภัย จะจัดหาให้มากที่สุดเท่าที่ทําได้
นายกรัฐมนตรีฉีดวัคซีนแอสตร้าเซนเนก้าเข็มที่ 2 ที่สถาบันบําราศนราดูร ให้ความเชื่อมั่นประชาชน รัฐบาลจัดหาวัคซีนที่มีประสิทธิภาพ ปลอดภัย จะจัดหาให้มากที่สุดเท่าที่ทําได้
เช้าวันนี้ (24 พฤษภาคม 2564) ที่สถาบันบําราศนราดูร จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ในวันนี้ พลเอกประยุทธ์ จันทร์โอชา นายกรัฐมนตรี ได้เข้ารับการฉีดวัคซีนโควิด 19 แอสตร้าเซนเนก้า เข็มที่ 2 โดยมีนายแพทย์เกียรติภูมิ วงศ์รจิต ปลัดกระทรวงสาธารณสุข เป็นผู้ฉีดให้ พร้อมรับมอบวัคซีนพาสปอร์ตเป็นเอกสารรับรองว่าได้รับการฉีดวัคซีนครบทั้ง 2 เข็ม ซึ่งท่านนายกรัฐมนตรี ได้กล่าวให้ความเชื่อมั่นประชาชนถึงประสิทธิภาพ และความปลอดภัยของวัคซีน ทั้งแอสตร้าเซนเนก้า และซิโนแวค รวมทั้งของบริษัทอื่น ๆ ที่รัฐบาลจะจัดหาเพิ่มมาฉีดให้กับประชาชน ผ่านการตรวจสอบคุณภาพ ประสิทธิภาพตามมาตรฐานทางสาธารณสุขก่อนนํามาฉีดให้กับประชาชน อาจพบอาการข้างเคียงจากวัคซีนได้บ้าง ซึ่งถือว่าเป็นเรื่องปกติ อย่างไรก็ตาม แม้ฉีดวัคซีนแล้ว ขอให้ยังคงเข้มงวดในมาตรการ สวมหน้ากากอนามัย เว้นระยะห่าง ไม่เข้าไปในเข้าพื้นที่ที่มีความเสี่ยง ที่สําคัญคือ พฤติกรรมส่วนบุคคล หากไปอยู่ในพื้นที่ที่มีการแพร่ระบาด อย่าปิดบังข้อมูล
นอกจากนี้ ท่านนายกรัฐมนตรี ได้กล่าวว่า รัฐบาลพร้อมจัดหาวัคซีนเพิ่มเติมให้มากที่สุดเท่าที่ทําได้โดยจะมีการกระจายสถานที่ฉีดวัคซีนให้ทั่วถึง ทั้งในส่วนของภาครัฐ เอกชน และภาคธุรกิจ ซึ่งขณะนี้ ภาครัฐและเอกชน ได้ร่วมกันจัดเตรียมสถานที่ และบุคลากรทางการแพทย์ ไว้พร้อมแล้ว สําหรับแผนการกระจายวัคซีนอาจมีการปรับเปลี่ยนตามสถานการณ์ในพื้นที่ที่มีการแพร่ระบาด ขอให้เชื่อมั่นในระบบบริหารจัดการ และให้ประชาชนเข้าใจ ไม่สร้างและส่งต่อข่าวปลอม ฟังข้อมูลจากกระทรวงสาธารณสุขเป็นหลักเพื่อลดความสับสน รวมทั้งเชิญชวนให้ลงทะเบียนฉีดวัคซีนผ่าน หมอพร้อม ฉีดวัคซีนช่วยชาติ เพื่อผ่านพ้นวิกฤตินี้ไปด้วยกัน
********************** 24 พฤษภาคม 2564
************************
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. ยืนยันสามารถใช้สถานที่จัดสอบ SAT ได้ทั้งในพื้นที่กรุงเทพมหานครและต่างจังหวัด
วันจันทร์ที่ 24 พฤษภาคม 2564
ผู้ช่วยโฆษก ศบค. ยืนยันสามารถใช้สถานที่จัดสอบ SAT ได้ทั้งในพื้นที่กรุงเทพมหานครและต่างจังหวัด
ผู้ช่วยโฆษก ศบค. ยืนยันสามารถใช้สถานที่จัดสอบ SAT ได้ทั้งในพื้นที่กรุงเทพมหานครและต่างจังหวัด
วันนี้ (24 พฤษภาคม 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคําถามสื่อมวลชนกรณีความกังวลจากผู้ปกครองนักเรียนโรงเรียนนานาชาติ เกี่ยวกับการสอบวัดความสามารถ หรือ สอบ SAT (SAT Reasoning Test) ครั้งสุดท้ายในช่วงเดือนมิถุนายน 2564 ซึ่งจะส่งผลต่อการเข้ามหาวิทยาลัย ซึ่งในที่ประชุม ศบค. ได้หารือล่วงหน้า โดยกรมควบคุมโรคอนุมัติให้มีการใช้สถานที่จัดสอบได้ทั้งในพื้นที่กรุงเทพมหานครและต่างจังหวัด ภายใต้มาตรการควบคุมโรคอย่างเคร่งครัด หากโรงเรียนหรือผู้ปกครองมีข้อสงสัยสามารถสอบถามเพิ่มเติมกับกระทรวงศึกษาธิการในระดับจังหวัดได้ พร้อมขอให้หน่วยงานที่เกี่ยวข้องเร่งดําเนินการให้เร็วที่สุด
ผู้ช่วยโฆษก ศบค. ยังตอบคําถามถึงการรับรองวัคซีน Sinovac โดยองค์การอนามัยโลก (WHO) ว่า กระทรวงสาธารณสุขได้ติดตามอย่างต่อเนื่อง เบื้องต้นองค์การอนามัยโลกได้ให้การรับรองวัคซีน Sinopharm ซึ่งลําดับพิจารณาถัดไปที่คือวัคซีน Sinovac ขณะนี้อยู่ระหว่างการพิจารณาหลักฐานเพื่อสนับสนุนการออกใบรับรองเป็นเอกสาร หากมีความคืบหน้า ศบค. จะนํามารายงานแก่พี่น้องประชาชนต่อไป
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมเจ้าท่า เดินหน้าปรับปรุงท่าเรือปากเมง จังหวัดตรัง รองรับการท่องเที่ยวฝั่งอันดามัน
วันจันทร์ที่ 24 พฤษภาคม 2564
กรมเจ้าท่า เดินหน้าปรับปรุงท่าเรือปากเมง จังหวัดตรัง รองรับการท่องเที่ยวฝั่งอันดามัน
...
กรมเจ้าท่า กระทรวงคมนาคม หน่วยงานภาครัฐที่มีภารกิจในการพัฒนาและบํารุงรักษาโครงสร้างพื้นฐานทางน้ํา อาทิ ท่าเรือ เขื่อน ขุดลอกร่องนน้ํา ฯ ท่าเรือปากเมง นับเป็นท่าเรือเพื่อการท่องเที่ยวและคมนาคมทางน้ําที่สําคัญกับทางจังหวัดตรัง ปัจจุบันมีนักท่องเที่ยวใช้งานท่าเรือปากเมงเป็นจํานวนมาก และเนื่องจากอายุของท่าเรือฯ มีการใช้งานมากกว่า 20 ปี สภาพปัจจุบัน จึงมีความชํารุดทรุดโทรม อาจก่อให้เกิดอันตรายต่อผู้ใช้บริการได้
นายวิทยา ยาม่วง อธิบดีกรมเจ้าท่า เปิดเผยว่า กรมเจ้าท่า ได้ทําการว่าจ้างที่ปรึกษา จากมหาวิทยาลัยเกษตรศาสตร์ ศึกษาออกแบบเพื่อปรับปรุงท่าเรือให้มีความแข็งแรง รูปแบบเหมาะสม สวยงาม โดยในขั้นตอนการศึกษาออกแบบโครงการได้ดําเนินการรับฟังความคิดเห็นของประชาชน ผู้ประกอบการ หน่วยงานภาครัฐ และหน่วยงานเอกชนที่เกี่ยวข้องตามขั้นตอนอย่างครบถ้วน และทําโครงการศึกษาร่วมกับอุทยานแห่งชาติหาดเจ้าไหม โดยเมื่อก่อสร้างแล้วเสร็จต้องขึ้นทะเบียนเป็นที่ราชพัสดุกับกรมธนารักษ์ และเห็นควรให้อุทยานแห่งชาติหาดเจ้าไหมเป็นผู้บริหารจัดการท่าเรือเช่นเดิม ซึ่งปัญหาที่เกิดขึ้นของท่าเรือปากเมง คือ ขนาดท่าเรือฯไม่เพียงพอกับความต้องการของผู้มาใช้บริการ สะพานท่าเรือค่อนข้างแคบ ไม่มีอาคารพักคอยผู้โดยสาร ความลึกร่องน้ําไม่เพียงพอและมีสภาพค่อนข้างตื้นเขิน ท่าเรือยังไม่ได้มาตรฐานความปลอดภัย เช่น บันไดขึ้น–ลงเรือ หลักผูกเรือและยางกันชนเรือ โครงสร้างท่าเรือชํารุดทรุดโทรม ระบบสาธารณูปโภค ได้แก่ ระบบไฟฟ้าแสงสว่าง โดยเฉพาะหน้าท่าและสะพานท่าเรือ ระบบน้ําประปาระบบขนถ่ายน้ํามันเชื้อเพลิง และระบบขนย้ายสินค้า ไม่มีพื้นที่จอดเรือ ทําให้เกิดความแออัดของการจราจรทางบกช่วงเทศกาล กรมเจ้าท่า โดยกองวิศวกรรม จึงได้มีโครงการศึกษาวางแผนและสํารวจออกแบบท่าเทียบเรือฯ ให้มีฟังก์ชันการใช้งานสมบูรณ์ครบถ้วน พื้นที่ท่าเรือฯ สามารถรองรับนักท่องเที่ยวได้อย่างสะดวกและปลอดภัย โครงสร้างมีความมั่นคง แข็งแรง พื้นที่ด้านหน้าท่าสามารถรองรับเรือเข้าเทียบท่าได้อย่างปลอดภัย พื้นที่ด้านหลังท่ามีพื้นที่การใช้สอยครบถ้วนตามความต้องการของนักท่องเที่ยว
ทั้งนี้ โครงการปรับปรุงท่าเรือปากเมง จังหวัดตรัง ณ ปัจจุบัน มีความคืบหน้าคิดเป็นเปอร์เซ็นต์ได้ 72.99% ภายหลังปรับปรุงก่อสร้างแล้วเสร็จ จะมีการใช้งานที่สมบูรณ์ครบถ้วน โดยมีพื้นที่ท่าเรือฯ ที่พร้อมรองรับนักท่องเที่ยวได้อย่างสะดวกและปลอดภัย พื้นที่ด้านหลังท่ามีพื้นที่การใช้สอยที่สามารถอํานวยความสะดวก สอดรับกับความต้องการของนักท่องเที่ยวอย่างครบครัน โดยคาดว่าการก่อสร้างจะแล้วเสร็จภายในเดือน มิถุนายน 2564 นี้ ซึ่งจะช่วยส่งเสริมการท่องเที่ยวให้กับจังหวัดตรังและยังเป็นท่าเรือที่เชื่อมโยงการท่องเที่ยวทะเลฝั่งอันดามัน สร้างรายได้ให้กับท้องถิ่นและประเทศอย่างมหาศาล พร้อมรองรับการขยายตัวที่เพิ่มขึ้นของประชาชนในท้องถิ่นให้เข้าถึงระบบขนส่งอย่างเสมอภาคและเท่าเทียม รองรับการเชื่อมโยงในอนาคต ด้วยการลงเครื่องบิน ต่อรถ ลงเรือ ไปท่องเที่ยวตามหมู่เกาะต่าง ๆ ในจังหวัดตรัง เกิดเป็นเส้นทางการเดินเรือ “วงแหวนอันดามัน” ในอนาคตได้
รัฐบาลไทย-ข่าวทำเนียบรัฐบาล-นายกฯ ปลื้ม รัฐบาลได้รับคำชื่นชมจากประธาน Premier League อังกฤษ ยกไทยเป็นตัวอย่างที่ดี เดินหน้านโยบายปราบปรามการละเมิดลิขสิทธิ์อย่างจริงจัง
วันจันทร์ที่ 24 พฤษภาคม 2564
นายกฯ ปลื้ม รัฐบาลได้รับคําชื่นชมจากประธาน Premier League อังกฤษ ยกไทยเป็นตัวอย่างที่ดี เดินหน้านโยบายปราบปรามการละเมิดลิขสิทธิ์อย่างจริงจัง
นายกฯ ปลื้ม รัฐบาลได้รับคําชื่นชมจากประธาน Premier League อังกฤษ ยกไทยเป็นตัวอย่างที่ดี เดินหน้านโยบายปราบปรามการละเมิดลิขสิทธิ์อย่างจริงจัง
นายอนุชา บูรพชัยศรี โฆษกประจําสํานักนายกรัฐมนตรี เปิดเผยถึงกรณีที่นาย Richard Masters ประธานบริหารพรีเมียร์ลีก (Premier League) สหราชอาณาจักร ได้มีหนังสือถึงพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมการทํางานของรัฐบาลไทยในการจับกุมผู้กระทําความผิดฐานละเมิดลิขสิทธิ์
นายกรัฐมนตรีรู้สึกยินดีเป็นอย่างยิ่ง ที่เชื่อมั่นในการดําเนินนโยบายของรัฐบาล พร้อมทั้งขอบคุณหน่วยงานที่เกี่ยวข้อง ที่ได้บูรณาการการทํางานร่วมกันอย่างแข็งขันและมุ่งมั่น จนสร้างความเชื่อมั่นในกระบวนการทํางานของประเทศไทยในสายตาชาวต่างชาติ
โฆษกประจําสํานักนายกรัฐมนตรี เปิดเผยรายละเอียดเพิ่มเติมว่า ในช่วงที่ผ่านมา รัฐบาลไทย โดยกรมสอบสวนคดีพิเศษ (DSI) ได้ร่วมมือกับ Premier League อย่างใกล้ชิดในการดําเนินการจับกุมผู้กระทําความผิดฐานละเมิดลิขสิทธิ์ โดยที่ผ่านมาได้ดําเนินคดีต่อผู้ให้บริการเว็บไซต์ Expat TV ซึ่งเป็นเว็บไซต์ละเมิดลิขสิทธิ์รายใหญ่ในภูมิภาคเอเชียแปซิฟิก และล่าสุด DSI ประสบความสําเร็จในการจับกุมและปิดการเข้าถึงเว็บไซต์ FWIPTV ซึ่งเป็นเว็บไซต์ละเมิดลิขสิทธิ์รายใหญ่ในประเทศไทย ทั้งนี้ จากกรณีของเว็บไซต์ Expat TV และ FWIPTV แสดงให้เห็นว่า ไทยตระหนักถึงความสําคัญในการปกป้องผู้แพร่ภาพรายการโทรทัศน์ และเจ้าของลิขสิทธิ์ในประเทศไทย รวมถึงประชาชนชาวไทยที่ประกอบอาชีพในอุตสาหกรรมดังกล่าว และมีการดําเนินการปราบปรามการละเมิดทรัพย์สินทางปัญญาอย่างเข้มงวดในระดับสากล ถือเป็นกรณีศึกษาการปราบปรามเว็บไซต์ละเมิดลิขสิทธิ์แก่รัฐบาลทั่วโลก
ทั้งนี้ Premier League ได้ให้ความสําคัญและลงทุนเพื่อสนับสนุนและปกป้องลิขสิทธิ์ ซึ่งรวมถึงการลงทุนร่วมกับบริษัทท้องถิ่นที่ดําเนินธุรกิจเผยแพร่รายการโทรทัศน์ในประเทศไทย อาทิ บริษัททรู วิชั่นส์ กรุ๊ป จํากัด ในประเทศไทย พร้อมชื่นชมนายกรัฐมนตรีที่ได้กําหนดนโยบายการทํางานของ DSI ซึ่งมีความสําคัญต่อการปกป้องผลงานของอุตสาหกรรมเผยแพร่รายการโทรทัศน์อย่างมาก นอกจากนี้ Premier League ให้คํามั่นว่าจะร่วมมือกับรัฐบาลไทยและกรมสอบสวนคดีพิเศษอย่างใกล้ชิด เพื่อปราบปรามการละเมิดทรัพย์สินทางปัญญาต่อไป
โฆษกประจําสํานักนายกรัฐมนตรี มั่นใจว่าจากความมุ่งมั่นในการดําเนินนโยบายปราบปรามการละเมิดลิขสิทธิ์ของนายกรัฐมนตรี จะสร้างความเชื่อมั่นต่อการดําเนินนโยบายของรัฐบาลที่น่าเชื่อถือ เป็นแบบอย่างและมาตรฐานที่ดีในอนาคต
รัฐบาลไทย-ข่าวทำเนียบรัฐบาล-รัฐบาลลุยลดจุดความร้อน ต้นเหตุฝุ่น PM2.5 สี่เดือนแรกลด 53%
วันจันทร์ที่ 24 พฤษภาคม 2564
รัฐบาลลุยลดจุดความร้อน ต้นเหตุฝุ่น PM2.5 สี่เดือนแรกลด 53%
รัฐบาลลุยลดจุดความร้อน ต้นเหตุฝุ่น PM2.5 สี่เดือนแรกลด 53%
นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า รัฐบาลได้เร่งดําเนินการแก้ปัญหาฝุ่น PM2.5 โดยแนวทางสําคัญอันหนึ่งคือการลดจุดความร้อน (Hot Spot) ลดการเผาในที่โลงแจ้ง ซึ่งสํานักงานพัฒนาเทคโนโลยีอวกาศและภูมิสารสนเทศ (Gistda) รายงานว่า เปรียบเทียบระหว่างช่วงเดือนม.ค.- เม.ย. ปีนี้ กับปีที่ผ่านมา ทุกพื้นที่ของประเทศมีจุดความร้อนลดลง ร้อยละ 53 เป็นผลจากการทํางานอย่างบูรณาการระหว่างกระทวง และความร่วมมือจากประชาชน ประกอบด้วย
1. กระทรวงเกษตรและสหกรณ์ดําเนินการส่งเสริมการสร้างเครือข่ายเกษตรกรปลอดการเผา รวม 280 เครือข่าย มีการดําเนินการหลากหลายแนวทางในการจัดการเศษวัสดุตามความเหมาะสมและบริบทของชุมชน ช่วยลดต้นทุนการผลิตและสามารถสร้างรายได้เพิ่มจากการจัดการเศษวัสดุ เช่น การไถกลบตอซังฟางข้าว หรือเศษซากพืช เพื่อเพิ่มความอุดมสมบูรณ์ของดิน นํามาทําเป็นปุ๋ยอินทรีย์/ปุ๋ยหมักทดแทนปุ๋ยเคมี นําเปลือกซังข้าวโพดหรือฟางมาทําวัสดุเพาะปลูก เป็นอาหารสัตว์ หรือพลังงานทดแทน สําหรับในพื้นที่เกษตร มีจุดความร้อนสะสมลดลง ร้อยละ 47
2. กระทรวงอุตสาหกรรม ออกมาตรการแก้ปัญหาการเผาอ้อยส่งโรงงาน หรือที่เรียกว่าอ้อยไฟไหม้ โดยออกโครงการช่วยเหลือเกษตรกรชาวไร่อ้อยที่ตัดอ้อยสดคุณภาพดีส่งโรงงาน อัตรา 120 บาทต่อตัน เป้าหมายอ้อยสดสัดส่วน 80% ของปริมาณอ้อย คาดการณ์ประมาณ 70 ล้านตัน หรือเป็นอ้อยสด 56 ล้านตัน และมีมาตรการอื่นๆ เช่น หักเงินชาวไร่อ้อยที่ตัดอ้อยไฟไหม้ตันละ 30 บาท กําหนดโทษปรับโรงงานที่รับอ้อยไฟไหม้เกินเกณฑ์ที่กําหนด จัดหาเครื่องสางใบอ้อยให้เกษตรกรยืม เพื่ออํานวยสะดวกในการตัดอ้อยสด ส่งเสริมการรับซื้อใบอ้อย เพื่อเพิ่มรายได้และลดการเผาใบอ้อยหลังตัด และ สนับสนุนสินเชื่อดอกเบี้ยต่ําให้เกษตรกรชาวไร่อ้อยกู้ยืมเพื่อซื้อเครื่องจักรกลการเกษตร เป็นต้น
3. กระทรวงทรัพยากรธรรมชาติและสิ่งแวดล้อม ดําเนินโครงการชิงเก็บลดเผา ในพื้นที่ภาคเหนือ 17 จังหวัด ให้ชาวบ้านรวมตัวกันเพื่อเก็บเชื้อเพลิง ใบไม้ ใบหญ้าในป่า เพื่อไปแปรสภาพให้เกิดมูลค่า เช่น ปุ๋ย เชื้อเพลิงขยะ และมีเอกชนมารับซื้อ ซึ่งในช่วงที่ผ่านมา สามารถทําได้เกินเป้า จากที่ตั้งเป้าเก็บเชื้อเพลิงจากพื้นที่ป่า เฉลี่ยจังหวัดละ 100 ตัน ปริมาณรวมเท่ากับ 1,700 ตัน ซึ่งทําได้จริง 2,250 ตัน มากไปกว่านั้น ยังได้ดําเนินงานป้องกันและแก้ไขปัญหาฝุ่นละอองจากไฟป่า ครอบคลุมการประชาสัมพันธ์เชิงรุก จัดฝึกอบรมเสริมบทบาทชุมชน เครือข่ายภาคประชาชนและจิตอาสาเพื่อร่วมเป็นชุดปฏิบัติการระดับหมู่บ้านในการลาดตระเวน เฝ้าระวัง และดับไฟป่า
นางสาวรัชดา กล่าวด้วยว่า แม้จํานวนจุดความร้อนจะลดลง กอปรกับเข้าฤดูฝนทําให้ช่วยคลายกังวลเรื่องไฟป่าได้บ้าง แต่การดําเนินการในเรื่องนี้ นายกรัฐมนตรีได้เน้นย้ําให้มุ่งมั่นกันต่อไปอย่างต่อเนื่อง และได้ขอบคุณทุกหน่วยงาน ทุกภาคส่วนที่ร่วมมือกันจนเกิดความก้าวหน้าในการแก้ปัญหาอย่างเห็นได้ชัด อย่างไรก็ตาม ประเด็นที่ท้าทายควบคู่กับการจัดการภายในประเทศ คือ ปัญหาหมอกควันข้ามพรมแดน ซึ่งประเทศไทยยินดีให้ความร่วมมือและสนับสนุนในทุกด้านกับอาเซียน ที่ผ่านมาไทยถือได้ว่าเป็นผู้นําในการให้การสนับสนุนการแก้ไขปัญหาไฟป่าแก่ประเทศเพื่อนบ้านด้วย
...................
รัฐบาลไทย-ข่าวทำเนียบรัฐบาล-ประภัตร ชี้ "นม ยิ่งดื่ม ยิ่งดี" ผนึกองค์กร "เครือข่ายนมดีทุกวัย ดื่มได้ทุกวัน" ผลักดันคนไทยดื่มนมเพื่อสุขภาพดีถ้วนหน้า
วันจันทร์ที่ 24 พฤษภาคม 2564
ประภัตร ชี้ "นม ยิ่งดื่ม ยิ่งดี" ผนึกองค์กร "เครือข่ายนมดีทุกวัย ดื่มได้ทุกวัน" ผลักดันคนไทยดื่มนมเพื่อสุขภาพดีถ้วนหน้า
ประภัตร ชี้ "นม ยิ่งดื่ม ยิ่งดี" ผนึกองค์กร "เครือข่ายนมดีทุกวัย ดื่มได้ทุกวัน" ผลักดันคนไทยดื่มนมเพื่อสุขภาพดีถ้วนหน้า
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นสักขีพยานในพิธีลงนามบันทึกข้อตกลงความร่วมมือเป็นภาคี “เครือข่ายนมดีทุกวัยดื่มได้ทุกวัน” 7 องค์กร ทั้งภาครัฐและเอกชน พร้อมด้วย นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นายสัตวแพทย์สรวิศ ธานีโต อธิบดีกรมปศุสัตว์     นายสุรเดช สมิเปรม และนายสัตวแพทย์เศรษฐเกียรติ กระจ่างวงษ์ รองอธิบดีกรมปศุสัตว์ ณ ห้อง 115 กระทรวงเกษตรและสหกรณ์ ว่า การลงนามบันทึกข้อตกลงในครั้งนี้ เป็นการลงนามฉบับที่ 2 หลังจากที่ได้มีการลงนามครั้งแรกเมื่อ 2 ปีที่แล้ว ทั้งนี้ เพื่อแสดงเจตนารมณ์และความตั้งใจในการร่วมเป็น "ภาคีเครือข่ายนมดีทุกวัยดื่มได้ทุกวัน” ระหว่าง กระทรวงเกษตรและสหกรณ์ โดยกรมปศุสัตว์ เครือข่ายนมดีทุกวัยดื่มได้ทุกวัน สมาคมสัตวบาลแห่งประเทศไทยฯ องค์การส่งเสริมกิจการโคนมแห่งประเทศไทย สมาคมผู้เลี้ยงโคนมไทยโฮลสไตน์ฟรีเชียน สมาคมผู้ผลิตนมพาสเจอร์ไรส์ และชุมนุมสหกรณ์โคนมแห่งประเทศไทย
นายสัตวแพทย์สรวิศ ธานีโต อธิบดีกรมปศุสัตว์ กล่าวว่า กระทรวงเกษตรฯ โดยกรมปศุสัตว์จะร่วมกันรณรงค์ให้ทุกคนในสังคมไทย ได้มีความตระหนักรู้ถึงความสําคัญของการดื่มนม ในการสร้างเสริมโภชนาการและสุขภาวะที่ดีของคนไทย การเผยแพร่ข้อมูลข่าวสารเกี่ยวกับความปลอดภัยของกระบวนการผลิตนมที่ถูกต้อง เพื่อสร้างความเชื่อมั่นแก่ผู้บริโภค และร่วมกันในการแลกเปลี่ยนข้อมูลเกี่ยวข้อง โดยมีเป้าหมายในการเพิ่มอัตราการบริโภคนมของคนไทย จาก 18 ลิตร/คน/ปี เป็น 25 ลิตร/คน/ปี ภายในปี 2570
นายวิเชียร ผลวัฒนสุข ประธานเครือข่าย “นมดีทุกวัยดื่มได้ทุกวัน” เปิดเผยว่า เครือข่ายนี้เกิดจากการรวมตัวของภาคีเครือข่ายที่มีเป้าหมายเดียวกัน คือต้องการให้คนไทยมีสุขภาพดีขึ้นด้วยการดื่มนมเป็นประจํา ซึ่งจากการสํารวจโดยสวนดุสิตโพล พบว่า คนไทยร้อยละ 44.1 ดื่มนมเป็นประจํา แต่ดื่มในปริมาณที่น้อยเพียง 18 ลิตรต่อคนต่อปี ขณะที่สิงคโปร์ดื่มคนละ 62 ลิตรต่อคนต่อปี อย่างไรก็ตาม คนไทยยิ่งอายุมากขึ้น ยิ่งดื่มนมน้อยลง โดยเด็กไทยวัย 3-12 ปี ดื่มนมที่ไม่รวมนมโรงเรียนสูงมากถึงร้อยละ 88.9 แต่มัธยมอายุ 13-20 ปี กลับมีอัตราการดื่มลดลง เหลือเพียงร้อยละ 44.39 แล้วลดลงเรื่อย ๆ ตามอายุที่มากขึ้น องค์กรภาครัฐ และเอกชนที่เกี่ยวข้องจึงได้ร่วมลงนามความร่วมมือครั้งนี้ จะได้ช่วยกันเผยแพร่ข้อมูล/สื่อประชาสัมพันธ์ที่เหมาะสมในแต่ละช่วงวัย เพื่อสร้างการรับรู้เกี่ยวกับประโยชน์ของนมที่ถูกต้อง และสร้างความมั่นใจให้ผู้บริโภคนม ตลอดจนสร้างกระแสการดื่ม “นม” ทดแทนเครื่องดื่มทําลายสุขภาพ เผยแพร่ข้อมูลด้านความปลอดภัยของกระบวนการผลิตนม ตลอดทั้งห่วงโซ่การผลิต รวมทั้งสนับสนุนการมีส่วนร่วมของทุกภาคส่วนเกี่ยวกับการรณรงค์บริโภคนม จึงได้จัดกิจกรรมการรณรงค์ดื่มนมทั่วประเทศและเชิญชวนประชาชนเข้าร่วมสร้างสถิติใหม่ของการดื่มนมในประเทศไทยให้เพิ่มมากขึ้น.
รัฐบาลไทย-ข่าวทำเนียบรัฐบาล-รฟม. ห่วงใย มอบกล่องทันใจเติมความสุขให้ประชาชน
วันจันทร์ที่ 24 พฤษภาคม 2564
รฟม. ห่วงใย มอบกล่องทันใจเติมความสุขให้ประชาชน
เปิดรับสมัครร้านอาหารตามแนวสายทางรถไฟฟ้า MRT ผลิตอาหารกล่องส่งมอบให้บุคลากรทางการแพทย์และผู้ป่วย
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย หรือ รฟม. เปิดเผยว่า เนื่องจากสถานการณ์การแพร่ระบาดของเชื้อไวรัส COVID-19 ในปัจจุบัน รฟม. ขอเป็นส่วนหนึ่งในการช่วยเหลือสังคม ด้วยการเปิดรับสมัครร้านอาหารตามแนวสายทางรถไฟฟ้า MRT ที่ได้รับผลกระทบจากการแพร่ระบาดของเชื้อไวรัส COVID - 19 โดย รฟม. จะสนับสนุนอาหารจากร้านอาหารที่ได้รับการคัดเลือก นําไปส่งมอบให้แก่บุคลากรทางการแพทย์และผู้ป่วยในสถานพยาบาลและโรงพยาบาลสนาม
การเปิดรับสมัครร้านอาหารต้องมีคุณสมบัติดังนี้
1. เป็นร้านอาหารที่เปิดมาอย่างน้อย 1 ปี และสามารถทําอาหารบรรจุกล่องได้วันละ 100 กล่องขึ้นไป
2. ตั้งอยู่ในแนวสายทางรถไฟฟ้า MRT ทั้งที่เปิดให้บริการแล้วและที่ยังอยู่ในระหว่างการก่อสร้าง โดยมีระยะห่างไม่เกิน 1 กิโลเมตร จากแนวรถไฟฟ้า
ร้านอาหารที่สนใจสามารถดูรายละเอียดที่เพจการรถไฟฟ้าขนส่งมวลชนแห่งประเทศไทย และสแกน QR Code เพื่อลงทะเบียนในแบบฟอร์ม ได้ตั้งแต่วันนี้ ถึงวันที่ 28 พฤษภาคม 2564 ทั้งนี้ร้านอาหารที่ได้รับการคัดเลือกจะได้รับการติดต่อกลับจาก รฟม.
นอกจากนี้ ผู้บริหารและพนักงาน รฟม. ได้มีส่วนร่วมในการส่งมอบกําลังใจ และความห่วงใย โดยการเขียนข้อความให้กําลังใจ เพื่อนําไปติดลงบนกล่องอาหาร ก่อนนําไปมอบให้แก่บุคลากรทางการแพทย์และผู้ป่วยในสถานพยาบาลและโรงพยาบาลสนามต่อไป
สอบถามรายละเอียดเพิ่มเติมได้ที่ กองกิจกรรมองค์กร สํานักสื่อสารองค์กร โทร 0 2716 4000 ต่อ 1754 , 1713 , 1703 (วันจันทร์ - ศุกร์ เวลา 8.00 - 17.00 น.) ติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-กรมเจ้าท่า เร่งขุดลอกแม่น้ำจาง จังหวัดลำปาง แก้ไขปัญหาน้ำท่วมบ้านเรือนและพื้นที่ทางการเกษตรของประชาชน
วันจันทร์ที่ 24 พฤษภาคม 2564
กรมเจ้าท่า เร่งขุดลอกแม่น้ําจาง จังหวัดลําปาง แก้ไขปัญหาน้ําท่วมบ้านเรือนและพื้นที่ทางการเกษตรของประชาชน
...
นายวิทยา ยาม่วง อธิบดีกรมเจ้าท่า กระทรวงคมนาคม กล่าวว่า กรมเจ้าท่า (จท.) เร่งขับเคลื่อนภารกิจการขุดลอกแม่น้ําตามนโยบายของรัฐบาลและกระทรวงคมนาคม เพื่อแก้ไขปัญหาอุทกภัยและภัยแล้งในพื้นที่ภาคเหนือบริเวณแม่น้ําจาง จังหวัดลําปาง รวมทั้งความตื้นเขินของแม่น้ําจากตะกอนทรายและวัชพืช ทําให้การกักเก็บน้ําในฤดูแล้งไม่เพียงพอต่อความต้องการของประชาชนที่ใช้น้ําทําเกษตรกรรม และอุปโภค - บริโภค โดยสํานักงานพัฒนาและบํารุงรักษาทางน้ําที่ 7 ได้เปิดหน่วยปฏิบัติงานขุดลอกแม่น้ําจาง ตําบลสบป้าด อําเภอแม่เมาะ จังหวัดลําปาง เมื่อวันที่ 1 มีนาคม 2564 ใช้รถขุด ชม.14 และรถขุดจ้างเช่าเอกชน ขุดลอกช่วงที่ 1 ตั้งแต่ กม.81+330 ถึง กม.84+150 และช่วงที่ 2 ตั้งแต่ กม.87+100 ถึง กม.87+650 ระยะทางรวม 3,400 เมตร ความกว้าง 15 - 20 เมตร ระดับก้นร่องลึกประมาณ 253.50 - 264.00 เมตร (จากระดับน้ําทะเลปานกลาง) ปริมาณวัสดุขุดลอก 54,000 ลูกบาศก์เมตร ระยะเวลาดําเนินการ 100 วัน ผลการดําเนินงาน ณ วันที่ 20 พฤษภาคม 2564 ร้อยละ 80.24 คาดว่าจะแล้วเสร็จตามแผน
ทั้งนี้ หากการขุดลอกแม่น้ําจางแล้วเสร็จ จะทําให้ประชาชนในพื้นที่มีแหล่งกักเก็บน้ําเพื่ออุปโภค - บริโภคตลอดทั้งปี ช่วยแก้ไขปัญหาน้ําท่วมบ้านเรือนประชาชนและพื้นที่ทางการเกษตร สร้างความสุขแก่ประชาชนอย่างยั่งยืนต่อไป
รัฐบาลไทย-ข่าวทำเนียบรัฐบาล-Kick Off "เรามีเรา" ช่วยเหลือกลุ่มเปราะบางเดือดร้อนจากโควิด-19
วันจันทร์ที่ 24 พฤษภาคม 2564
Kick Off "เรามีเรา" ช่วยเหลือกลุ่มเปราะบางเดือดร้อนจากโควิด-19
Kick Off "เรามีเรา" ช่วยเหลือกลุ่มเปราะบางเดือดร้อนจากโควิด-19
"เรามีเรา" เป็นกิจกรรมที่ รัฐบาลโดยกระทรวงการพัฒนาสังคมและความมั่นคงของมนุษย์ จัดขึ้นเพื่อช่วยเหลือกลุ่มเปราะบางพื้นที่กรุงเทพฯ ที่ได้รับความเดือดร้อนจากโควิด-19
โดยนําถุงยังชีพที่บรรจุเครื่องอุปโภคบริโภคที่จําเป็นเข้าไปช่วยเหลือในชุมชนจํานวน 8 พื้นที่ใน 8 เขตของกรุงเทพฯ และจะขยายการช่วยเหลือให้ครอบคลุมครบทั้ง 50 เขต
หากประชาชนต้องการความช่วยเหลือ สามารถติดต่อได้ที่
- ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง
- สํานักงานพัฒนาสังคมและความมั่นคงของมนุษย์จังหวัดทุกจังหวัด
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
“ม.33 เรารักกัน” รอบ 2 เงินเข้าวันไหนบ้าง เช็กเลย!!
ครม.อนุมัติมาตรการกระตุ้นเศรษฐกิจ ระยะเร่งด่วน  5 พฤษภาคม 2564
โครงการค่าตอบแทน เยียวยา ชดเชย และเสี่ยงภัยสําหรับการปฏิบัติงานของอาสาสมัครสาธารณสุขหมู่บ้าน (อสม.)
มาตรการเยียวยากลุ่มเปราะบาง
​มาตรการให้ความช่วยเหลือลูกหนี้ของสถาบันการเงิน
รัฐบาลไทย-ข่าวทำเนียบรัฐบาล-กรมทางหลวงชนบทลาดยางถนนเชื่อมจังหวัดชลบุรี - ฉะเชิงเทราแล้วเสร็จ เพื่อส่งเสริมและกระตุ้นเศรษฐกิจการขนส่งภาคตะวันออก
วันจันทร์ที่ 24 พฤษภาคม 2564
กรมทางหลวงชนบทลาดยางถนนเชื่อมจังหวัดชลบุรี - ฉะเชิงเทราแล้วเสร็จ เพื่อส่งเสริมและกระตุ้นเศรษฐกิจการขนส่งภาคตะวันออก
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 3340 - บ้านเขาใหญ่ อําเภอบ่อทอง จังหวัดชลบุรี แล้วเสร็จ
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 3340 - บ้านเขาใหญ่ อําเภอบ่อทอง จังหวัดชลบุรี แล้วเสร็จ
นายปฐม เฉลยวาเรศ อธิบดีกรมทางหลวงชนบท เปิดเผยว่า ในพื้นที่จังหวัดชลบุรี เป็นแหล่งนิคมอุตสาหกรรมของภาคตะวันออกและชาวบ้านส่วนใหญ่ประกอบอาชีพทางเกษตรกรรม ส่งผลให้ถนนในพื้นที่ดังกล่าวมีปริมาณการจราจรที่เพิ่มมากขึ้นอย่างต่อเนื่อง ทั้งนี้ เพื่อเป็นการส่งเสริมเศรษฐกิจในพื้นที่ภาคตะวันออก สนับสนุน การคมนาคมและการท่องเที่ยว พัฒนาโครงข่ายทางหลวงชนบท ยกระดับคุณภาพชีวิตของประชาชนที่สัญจรไป - มา ระหว่างอําเภอบ่อทอง จังหวัดชลบุรี ไปยังอําเภอท่าตะเกียบ จังหวัดฉะเชิงเทรา ให้สามารถเดินทางขนส่งผลผลิตทางการเกษตร ผลไม้ตามฤดูกาลไปสู่ปลายทางได้อย่างรวดเร็วและปลอดภัยมากยิ่งขึ้น สอดรับกับนโยบายของนายศักดิ์สยาม ชิดชอบรัฐมนตรีว่าการกระทรวงคมนาคม ทช. จึงได้ดําเนินโครงการก่อสร้างถนนสายแยกทางหลวงแผ่นดินหมายเลข 3340 - บ้านเขาใหญ่ อําเภอบ่อทอง จังหวัดชลบุรี ระยะทางรวม 19.406 กิโลเมตร โดยมีจุดเริ่มต้นโครงการ กม. ที่ 18+054 - กม. ที่ 37+460 โดยก่อสร้างเป็นถนนผิวจราจรแบบแอสฟัลติกคอนกรีต ขนาด 2 ช่องจราจร ผิวจราจรกว้าง 7 เมตร ไหล่ทางกว้าง ข้างละ 2.50 เมตร ใช้งบประมาณในการก่อสร้างรวม 110.245 ล้านบาท ซึ่งปัจจุบันโครงการดังกล่าวได้ดําเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว
รัฐบาลไทย-ข่าวทำเนียบรัฐบาล-ปลัดวธ.เป็นประธานประชุมผู้บริหารสำนักงานปลัดกระทรวงวัฒนธรรม ครั้งที่ ๒/๒๕๖๔ ผ่านระบบ Video Conference ร่วมกับสำนักงานวัฒนธรรมจังหวัดทั่วประเทศ
วันอังคารที่ 2 กุมภาพันธ์ 2564
ปลัดวธ.เป็นประธานประชุมผู้บริหารสํานักงานปลัดกระทรวงวัฒนธรรม ครั้งที่ ๒/๒๕๖๔ ผ่านระบบ Video Conference ร่วมกับสํานักงานวัฒนธรรมจังหวัดทั่วประเทศ
ปลัดวธ.เป็นประธานประชุมผู้บริหารสํานักงานปลัดกระทรวงวัฒนธรรม ครั้งที่ ๒/๒๕๖๔ ผ่านระบบ Video Conference ร่วมกับสํานักงานวัฒนธรรมจังหวัดทั่วประเทศ
วันที่ ๑ กุมภาพันธ์ ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานประชุมผู้บริหารสํานักงานปลัดกระทรวงวัฒนธรรม ครั้งที่ ๒/๒๕๖๔ ผ่านระบบ Video Conference ร่วมกับสํานักงานวัฒนธรรมจังหวัดทั่วประเทศ โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้ตรวจราชการกระทรวงวัฒนธรรม ผู้บริหาร และข้าราชการระดับชํานาญการพิเศษ เข้าร่วม ณ ศูนย์ประชุมชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ.ใช้กลยุทธ์ Bubble and Seal ควบคุมโควิด 19 ในโรงงานขนาดใหญ่ สมุทรสาคร
วันอังคารที่ 2 กุมภาพันธ์ 2564
สธ.ใช้กลยุทธ์ Bubble and Seal ควบคุมโควิด 19 ในโรงงานขนาดใหญ่ สมุทรสาคร
ปลัดกระทรวงสาธารณสุข ลงพื้นที่ใช้กลยุทธ์ Bubble and Seal ควบคุมโควิด 19 ในโรงงานขนาดใหญ่ 7 แห่ง จังหวัดสมุทรสาคร อาศัยความร่วมมือสถานประกอบการจัดระบบที่พัก ขนส่งพนักงาน โรงงานเดินหน้าต่อได้ ส่วนโรงงานขนาดกลาง ขนาดเล็ก ตรวจหาเชื้อเชิงรุกต่อเนื่อง พร้
ปลัดกระทรวงสาธารณสุข ลงพื้นที่ใช้กลยุทธ์Bubble and Seal ควบคุมโควิด 19 ในโรงงานขนาดใหญ่7 แห่ง จังหวัดสมุทรสาคร อาศัยความร่วมมือสถานประกอบการจัดระบบที่พัก ขนส่งพนักงาน โรงงานเดินหน้าต่อได้ ส่วนโรงงานขนาดกลาง ขนาดเล็ก ตรวจหาเชื้อเชิงรุกต่อเนื่อง พร้อมให้โรงงานเข้มการป้องกันโรค
วันนี้ (2 กุมภาพันธ์ 2564) ที่จ.สมุทรสาคร นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์โอภาส การย์กวินพงศ์ อธิบดีกรมควบคุมโรค และคณะผู้บริหาร ลงพื้นที่ติดตามสถานการณ์โควิด 19 ในพื้นที่ จ.สมุทรสาคร โดยนายแพทย์เกียรติภูมิกล่าวว่า การลงพื้นที่ครั้งนี้ เพื่อติดตามและร่วมวางแผนแก้ไขสถานการณ์โควิด 19 ในพื้นที่จังหวัดสมุทรสาคร หลังพบจุดเสี่ยงสําคัญการติดเชื้อโควิด 19 อยู่ในโรงงานเป็นหลัก จึงต้องบริหารจัดการโดยใช้มาตรการทางสังคมและมาตรการองค์กร ซึ่งกระทรวงสาธารณสุขได้ออกแบบกลยุทธ์เฉพาะจังหวัดสมุทรสาคร ใช้หลักการจัดการโควิด 19 ในโรงงานอย่างมีส่วนร่วม (Bubble and Seal)เพื่อควบคุมเชื้อไม่ให้หลุดออกมาสู่สังคมภายนอก เน้นในโรงงานขนาดใหญ่ (มีพนักงานมากกว่า 500 คน) เป้าหมายลดความเสี่ยงในที่ทํางานและที่อยู่อาศัย และลดความเสี่ยงของกลุ่มพนักงาน เพื่อควบคุมโรคให้ได้ตามแผนที่วางไว้
นายแพทย์เกียรติภูมิกล่าวต่อว่า ได้ชี้แจงทําความเข้าใจกับสถานประกอบการ เรื่องลักษณะที่พัก การเดินทาง การใช้ชีวิตประจําวันพนักงานในสถานที่ทํางาน และมาตรการของโรงงานในการกํากับดูแล พบมี 7 โรงงานที่เข้าเกณฑ์ที่จะดําเนินการตามหลักการBubble and Seal มีพนักงานรวม 50,083 คน ขณะนี้ 3 โรงงานเริ่มดําเนินการแล้ว ส่วนอีก 4 โรงงานเป็นโรงงานขนาดใหญ่ ซึ่งไม่มีที่พักให้กับพนักงาน จะประสานหาแนวทางและปรับรูปแบบที่เหมาะสมให้สามารถควบคุมโรคได้ ส่วนในโรงงานขนาดกลางและขนาดเล็ก ยังคงใช้หลักการตรวจหาเชื้อเชิงรุก (Active Case Finding) โดยเมื่อพบผู้ติดเชื้อจะนําออกมารักษาตามระบบ ส่วนผู้ไม่ติดเชื้อให้ทํางานต่อได้
สําหรับหลักการจัดการโควิด 19 ในโรงงานอย่างมีส่วนร่วม (Bubble and Seal) คือSeal ใช้กับโรงงานที่พนักงานสามารถพักในโรงงานได้ เอื้อต่อการใช้มาตรการ คาดว่าใช้เวลา 28 วันจะสามารถควบคุมโรคได้ ส่วนBubble ใช้กับโรงงานที่พนักงานพักอยู่นอกโรงงาน จะมีการควบคุมโรคที่ยากกว่า ขอความร่วมมือเจ้าของโรงงานนําพนักงานมาอยู่ในโรงงานให้มากขึ้น หรือจัดหาที่พักพนักงานให้อยู่ในสถานที่ที่กําหนด ควบคุมได้ เช่น หอพัก พร้อมให้โรงงานเข้มมาตรการป้องกันโรค นอกจากนี้ ได้ประสานฝ่ายปกครองและฝ่ายความมั่นคงเข้าร่วมควบคุมพื้นที่ตามแผน ส่วนเรื่องการปิดโรงงานจะดําเนินการเป็นวิธีสุดท้าย นอกจากพบว่าเป็นแหล่งเพาะเชื้อและไม่สามารถควบคุมโรคได้จะประสานคณะกรรมการโรคติดต่อจังหวัดเพื่อออกคําสั่งต่อไป
*******************************2 กุมภาพันธ์ 2564
*******************************
รัฐบาลไทย-ข่าวทำเนียบรัฐบาล-ปลัดวธ.ตรวจแถวกองพิธีการศพที่ได้รับพระราชทาน
วันอังคารที่ 2 กุมภาพันธ์ 2564
ปลัดวธ.ตรวจแถวกองพิธีการศพที่ได้รับพระราชทาน
ปลัดวธ.ตรวจแถวกองพิธีการศพที่ได้รับพระราชทาน
วันที่ ๒ กุมภาพันธ์ ๒๕๖๔ เวลา ๐๘.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม ตรวจแถวกองพิธีการศพที่ได้รับพระราชทาน โดยมีนายวินัย วรวัตร์ ผู้อํานวยการกองพิธีการศพที่ได้รับพระราชทาน เจ้าหน้าที่ปฏิบัติงานพิธีฯ บรรจุใหม่ เข้าร่วม ณ บริเวณเสาธง อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-สรรพสามิตชี้แจงประเด็นข้อเรียกร้องมาตรการเยียวยาผู้ประกอบการจำหน่ายเครื่องดื่มแอลกอฮอล์รายย่อย
วันอังคารที่ 2 กุมภาพันธ์ 2564
สรรพสามิตชี้แจงประเด็นข้อเรียกร้องมาตรการเยียวยาผู้ประกอบการจําหน่ายเครื่องดื่มแอลกอฮอล์รายย่อย
ตามที่สมาคมคราฟท์เบียร์แห่งประเทศไทยจัดกิจกรรมรวมตัวที่กรมควบคุมโรค กระทรวงสาธารณสุข เพื่อเรียกร้องให้มีมาตรการเพื่อบรรเทาและเยียวยาผู้ประกอบการ ซึ่งมีประเด็นที่เกี่ยวข้องกับกรมสรรพสามิต 2 ประเด็น
นายณัฐกร อุเทนสุต ผู้อํานวยการสํานักแผนภาษี รักษาการในตําแหน่งที่ปรึกษา ด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ตามที่สมาคมคราฟท์เบียร์แห่งประเทศไทยจัดกิจกรรมรวมตัวที่กรมควบคุมโรค กระทรวงสาธารณสุข เพื่อเรียกร้องให้มีมาตรการเพื่อบรรเทาและเยียวยาผู้ประกอบการ ซึ่งมีประเด็นที่เกี่ยวข้องกับกรมสรรพสามิต 2 ประเด็น ดังนี้
1. ขอให้ผ่อนปรนการบังคับใช้กฎหมาย ห้ามเปลี่ยนแปลงบรรจุภัณฑ์ โดยอนุญาตให้ร้านค้าสามารถจําหน่ายเบียร์สดในบรรจุภัณฑ์ขนาดเล็ก เพื่อให้ลูกค้าสามารถนํากลับไปบริโภคที่บ้าน
กรมสรรพสามิตขอชี้แจงว่า ตามพระราชบัญญัติภาษีสรรพสามิต พ.ศ.2560 มาตรา 157 บัญญัติว่า “ห้ามมิให้ผู้ใดเปลี่ยนแปลงภาชนะสุราเพื่อการค้า เว้นแต่เป็นผู้ได้รับใบอนุญาตให้ผลิตสุรา หรือเป็นผู้ที่ได้รับใบอนุญาตขายสุราประเภทที่ 2 เฉพาะกรณีผู้ซื้อได้ร้องขอให้เปลี่ยนแปลงภาชนะบรรจุสุราเพื่อดื่มในขณะนั้น” วัตถุประสงค์ของบทบัญญัติมาตรานี้เพื่อคุ้มครองผู้บริโภคให้สามารถบริโภคสินค้าที่ได้มาตรฐานปราศจากการปนเปื้อน ซึ่งถ้าหากให้ร้านค้าสามารถเปลี่ยนแปลงภาชนะบรรจุได้อย่างอิสระนอกโรงอุตสาหกรรมซึ่งอาจมิได้มีการควบคุม ตรวจสอบคุณภาพระหว่างการเปลี่ยนแปลงภาชนะเพื่อจําหน่ายให้แก่ผู้บริโภค อาจทําให้เบียร์สดดังกล่าวเกิดปัญหาการปนเปื้อนรวมถึงคุณภาพของเบียร์สดอาจจะเปลี่ยนแปลงไประหว่างการเปลี่ยนแปลงภาชนะ ดังนั้นการอนุญาตให้ร้านค้าสามารถเปลี่ยนแปลงภาชนะบรรจุเบียร์สดได้อย่างอิสระอาจจะส่งผลต่อผู้บริโภคให้ได้รับสินค้าที่ไม่ได้มาตรฐาน
2. ขอให้ผู้นําเข้าสามารถแบ่งชําระภาษีสรรพสามิตเป็นงวดๆ ให้แก่ผู้ประกอบการคราฟท์เบียร์ เพื่อบรรเทาปัญหาสภาพคล่องทางการเงิน
กรมสรรพสามิตขอชี้แจงว่า การอนุญาตให้ผู้นําเข้าสามารถแบ่งชําระภาษีเป็นงวดๆ จะเกิดความเสี่ยงในการติดตามเรียกเก็บภาษีในภายหลัง เนื่องจากมีการนําสินค้านําเข้าที่ยังไม่ได้ชําระภาษีออกไปจําหน่าย ส่งผลให้การควบคุม ติดตามสินค้าดังกล่าวให้มาชําระภาษีจะดําเนินการได้ยากโดยเฉพาะอย่างยิ่งสินค้าบริโภคต่าง ๆ รวมถึงคราฟท์เบียร์ด้วย ทั้งนี้ กรมสรรพสามิตได้ให้อํานาจ กรมศุลกากรในการจัดเก็บภาษีสรรพสามิตจากสินค้านําเข้าแทนกรมสรรพสามิต และตามพระราชบัญญัติภาษีสรรพสามิต พ.ศ.2560 มาตรา 54 (2) บัญญัติว่า “ในกรณีสินค้าที่นําเข้าให้ผู้นําเข้า ยื่นแบบรายการภาษีตามแบบที่อธิบดีกําหนดพร้อมกับชําระภาษีในเวลาที่ออกใบขนสินค้าให้ตามกฎหมายว่าด้วยศุลกากร” ซึ่งเป็นการชําระภาษีในคราวเดียวกับอากรศุลกากร และภาษีมูลค่าเพิ่มด้วย
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-แพทย์ผู้เชี่ยวชาญโรคติดเชื้อ แจงประเด็นวัคซีนโควิด 19 ที่ควรรู้
วันอังคารที่ 2 กุมภาพันธ์ 2564
แพทย์ผู้เชี่ยวชาญโรคติดเชื้อ แจงประเด็นวัคซีนโควิด 19 ที่ควรรู้
แพทย์ผู้เชี่ยวชาญด้านโรคติดเชื้อแจงประเด็นวัคซีนโควิด 19 ที่ประชาชนควรรู้ การฉีดวัคซีนโควิด 19 เพื่อสร้างภูมิคุ้มกันโรค
แพทย์ผู้เชี่ยวชาญด้านโรคติดเชื้อแจงประเด็นวัคซีนโควิด 19 ที่ประชาชนควรรู้ การฉีดวัคซีนโควิด 19เพื่อสร้างภูมิคุ้มกันโรค
บ่ายวันนี้ (2 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ทวี โชติพิทยสุนนท์ ผู้ทรงคุณวุฒิ คณะกรรมการโรคติดต่อแห่งชาติ แถลงข่าวประเด็นวัคซีนโควิด 19 ที่ประชาชนควรรู้ ว่า ขณะนี้ทั่วโลกมีการฉีดวัคซีนโควิด 19 ประมาณ 100 ล้านโดสเป็นการใช้ในภาวะฉุกเฉิน รวมทั้งประเทศไทย โดยยึดหลักความปลอดภัยและคุณภาพ มีเป้าหมายหลักคือ ลดการเจ็บป่วย ลดการเสียชีวิต และลดการแพร่เชื้อ ต้องฉีดเพื่อสร้างภูมิคุ้มกันป้องกันการติดเชื้อเพิ่มในอนาคต เนื่องจากเมื่อไม่ป่วยหรือป่วยแต่ไม่มีอาการ การแพร่เชื้อจะน้อยลง
นายแพทย์ทวีกล่าวต่อว่า เรื่องผลข้างเคียงของวัคซีนที่พบคือ ปวด บวม แดง ร้อน เช่น วัคซีนแอสตราเซนเนกา พบปวด บวม แดง ร้อนประมาณร้อยละ 70 ส่วนใหญ่กินยาแก้ปวดหรือนอนพักก็หาย สําหรับผลข้างเคียงรุนแรงนั้น วัคซีนของบริษัทไฟเซอร์พบ 11 รายใน 1 ล้านโดส บริษัทโมเดอร์นาพบ 3.7 รายในล้านโดส ถือว่าสูงกว่าเมื่อเทียบกับวัคซีนไข้หวัดใหญ่ที่พบประมาณ 1 รายในล้านโดส แต่ต้องเก็บข้อมูลต่อไป ทั้งนี้ อาการรุนแรงที่เกิดขึ้นของวัคซีนทั้ง 2 ชนิด มักเกิดใน 15 นาทีหลังฉีด ดังนั้นจึงให้เฝ้าสังเกตอาการที่หน่วยบริการหลังฉีด30 นาที ส่วนของแอสตราเซนเนกายังไม่มีข้อมูล เนื่องจากอยู่ระหว่างเริ่มฉีด ขณะที่ซิโนแวคใช้รูปแบบเชื้อตายที่มีการใช้มานานเช่นเดียวกับวัคซีนไข้หวัดใหญ่ ไข้สมองอักเสบ และโปลิโอชนิดฉีด พบว่าผลข้างเคียงต่ํา
จึงค่อนข้างมั่นใจว่าผลข้างเคียงน่าจะน้อย และระหว่างการขอข้อมูลผลจากการฉีดวัคซีนในอินโดนีเซีย จีน และเมียนมา ที่มีการฉีดไปแล้วประมาณ 4-5 ล้านโดส ส่วนกรณีเชื้อกลายพันธุ์ทําให้เกิดปัญหาการตอบสนองต่อวัคซีนลดลง ต้องติดตามข้อมูลเรื่องนี้อย่างใกล้ชิด
*******************************2 กุมภาพันธ์ 2564
*********************
รัฐบาลไทย-ข่าวทำเนียบรัฐบาล-สธ.เผยปูพรมค้นหาเชิงรุกต่อเนื่อง เข้มป้องกันโควิด 19 ตามแนวชายแดน
วันอังคารที่ 2 กุมภาพันธ์ 2564
สธ.เผยปูพรมค้นหาเชิงรุกต่อเนื่อง เข้มป้องกันโควิด 19 ตามแนวชายแดน
กระทรวงสาธารณสุขเผย ปูพรมค้นหาผู้ติดเชื้อโควิด 19 ต่อเนื่อง พร้อมเข้มมาตรการควบคุมป้องกันโรคตามแนวชายแดน ด้าน จ.มหาสารคาม ควบคุมสถานการณ์ได้
กระทรวงสาธารณสุขเผย ปูพรมค้นหาผู้ติดเชื้อโควิด 19 ต่อเนื่อง พร้อมเข้มมาตรการควบคุมป้องกันโรคตามแนวชายแดน ด้าน จ.มหาสารคาม ควบคุมสถานการณ์ได้
บ่ายวันนี้ (2 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด19 ในประเทศไทย ว่า วันนี้มีผู้ติดเชื้อรายใหม่836 รายเป็นผู้ติดเชื้อในประเทศ 819 ราย มาจากต่างประเทศ 17 ราย ทําให้ผู้ติดเชื้อสะสมการระบาดระลอกใหม่(วันที่ 15 ธันวาคม 2563 – 2 กุมภาพันธ์ 2564) 16,217 ราย หายป่วย 9,277 ราย รักษาตัวในโรงพยาบาล 6,921 ราย เสียชีวิตเพิ่ม 2 ราย รายแรกเป็นหญิงไทย อายุ 75 ปี ไม่มีอาการ มีโรคประจําตัว ความดันโลหิตสูง ไขมันในเลือดสูง เป็นผู้สัมผัสผู้ป่วยยืนยันก่อนหน้าซึ่งเป็นบุคคลในครอบครัว และรายที่สอง เป็นชายไทย อายุ 68 ปี มีโรคประจําตัว เบาหวาน ไตวายระยะสุดท้าย ประวัติเคยปลูกถ่าย รวมผู้เสียชีวิตสะสม 19 ราย
นพ.เฉวตสรรกล่าวต่อว่า สําหรับ จ.สมุทรสาคร ยังมีการค้นหาเชิงรุกในโรงงาน ชุมชน ตลาดและพื้นที่เสี่ยง อ.เมือง อ.กระทุ่มแบน และ อ.บ้านแพ้ว ระหว่างวันที่ 25-30 มกราคม 2564 จํานวน 54,750 ราย พบผู้ติดเชื้อ 3,107 ราย และยังพบผู้ติดเชื้อแรงงานต่างด้าวมาขอรับบริการที่โรงพยาบาลสมุทรสาคร นับว่าเป็นเรื่องที่ดีที่ไม่ต้องรอการตรวจเชิงรุก เมื่อสงสัยหรือมีอาการเข้าข่ายติดเชื้อโควิด 19 สามารถไปรับบริการที่โรงพยาบาลได้เลย
ส่วนพื้นที่ จ.มหาสารคาม วันนี้ไม่พบผู้ติดเชื้อรายใหม่ ข้อมูลผู้ติดเชื้อระลอกใหม่ตั้งแต่ 27 มกราคม- 1 กุมภาพันธ์ 2564 พบผู้ติดเชื้อ 17 ราย ตรวจหาเชื้อในกลุ่มเสี่ยง 325 ราย และกักกันสังเกตอาการ อยู่ระหว่างสอบสวนโรค ขณะนี้สามารถควบคุมสถานการณ์โรคได้ อย่างไรก็ตาม ได้เตรียมการรองรับสถานการณ์ฉุกเฉิน โรงพยาบาลสนาม หากมีผู้ติดเชื้อจํานวนเพิ่มมากขึ้น
นพ.เฉวตสรรกล่าวต่อว่า กรณีพบผู้ติดเชื้อที่ จ.ยะลา เป็นชายไทย อายุ 33 ปี เป็นผู้พ้นโทษจากประเทศมาเลเซีย เข้ามาทางด่านวังประจัน อ.ควนโดน จ.สตูล ส่งรักษาและกักตัวที่โรงพยาบาลในพื้นที่ เป็นตัวอย่างของความร่วมมือดําเนินงานอย่างเข้มข้นตามแนวชายแดนของหน่วยงานในพื้นที่ ทําให้สามารถป้องกันการแพร่กระจายเชื้อ ทั้งนี้ ขอความร่วมมือผู้เดินทางกลับจากประเทศเพื่อนบ้าน ที่มีชายแดนติดกับประเทศไทย และผู้ที่มีญาติอยู่ตามแนวชายแดน ขอให้เดินทางกลับอย่างถูกกฎหมาย เพื่อให้ได้รับการดูแลอย่างถูกต้อง ลดการแพร่กระจายเชื้อในชุมชน เพื่อให้คนในประเทศปลอดภัยจากโควิด 19
********************* 2 กุมภาพันธ์ 2564
******************************
รัฐบาลไทย-ข่าวทำเนียบรัฐบาล-อนุกรรมการเพิ่มขีดความสามารถฯ ดีอีเอส ผลักดันมาตรการหนุนการแข่งขันทางการค้าอย่างเท่าเทียมเป็นธรรมให้กลุ่มผู้ให้บริการทางอิเล็กทรอนิกส์ไทย-ต่างประเทศ
วันอังคารที่ 2 กุมภาพันธ์ 2564
อนุกรรมการเพิ่มขีดความสามารถฯ ดีอีเอส ผลักดันมาตรการหนุนการแข่งขันทางการค้าอย่างเท่าเทียมเป็นธรรมให้กลุ่มผู้ให้บริการทางอิเล็กทรอนิกส์ไทย-ต่างประเทศ
อนุกรรมการเพิ่มขีดความสามารถฯ ดีอีเอส ผลักดันมาตรการหนุนการแข่งขันทางการค้าอย่างเท่าเทียมเป็นธรรมให้กลุ่มผู้ให้บริการทางอิเล็กทรอนิกส์ไทย-ต่างประเทศ
เมื่อวันอังคารที่ 2 กุมภาพันธ์ 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะอนุกรรมการเพิ่มขีดความสามารถในการแข่งขันให้แก่ผู้ให้บริการทางอิเล็กทรอนิกส์ ครั้งที่ 2/ 2564 ณ ห้องประชุม 802 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม อาคารรัฐประศาสนภักดี ศูนย์ราชการเฉลิมพระเกียรติ ๘๐ พรรษาฯ โดยที่ประชุมร่วมพิจารณา เรื่อง ข้อมูลปัญหา อุปสรรคในการประกอบธุรกิจให้บริการทางอิเล็กทรอนิกส์ และข้อเสนอแนะ มาตรการในการส่งเสริมธุรกิจให้บริการทางอิเล็กทรอนิกส์ แยะประเด็นวิเคราะห์ตามประเภทธุรกิจบริการอิเล็กทรอนิกส์ อาทิ กลุ่ม E-Commerce, Agency Model : ตัวกลางขายสินค้ามีรายได้ค่านายหน้า/ค่าใช้บริการแพลตฟอร์ม เช่น Shopee Lazada, กลุ่ม Agency ที่เป็นตัวกลางระหว่างเจ้าของที่พักและผู้เข้าพัก มีรายได้ค่านายหน้า/ค่าใช้บริการแพลตฟอร์ม เช่น agoda Expedia และกลุ่ม Advertising-based ที่ให้บริการฟรีแก่ผู้ใช้ เช่น บริการค้นหาข้อมูล (Search engine) สื่อ social network หรือ บริการ online streaming เช่น Google Facebook You Ture เป็นต้น ซึ่งวัตถุประสงค์ของคณะอนุฯ เพื่อส่งเสริมการประกอบธุรกิจให้บริการอิเล็กทรอนิกส์ของผู้ประกอบการไทย และขจัดข้อจํากัดในการกํากับดูแลธุรกิจบริการทางอิเล็กทรอนิกส์ของผู้ประกอบการต่างประเทศ รวมทั้งมีการแข่งขันทางการค้าที่เท่าเทียมและเป็นธรรมมากขึ้น ผู้ประกอบการไทยมีขีดความสามารถในการแข่งขันเพิ่มขึ้น เศรษฐกิจไทยมีการลงทุนจากต่างประเทศมากขึ้น และความเชื่อมั่นต่อการทําธุรกรรมทางอิเล็กทรอนิกส์เพิ่มขึ้น
********************
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม จัดโครงการจิตอาสาพัฒนา “เราทำความดี เพื่อชาติ ศาสน์ กษัตริย์”
วันอังคารที่ 2 กุมภาพันธ์ 2564
สํานักงานปลัดกระทรวงกลาโหม จัดโครงการจิตอาสาพัฒนา “เราทําความดี เพื่อชาติ ศาสน์ กษัตริย์”
ทําความสะอาด ปรับปรุงภูมิทัศน์ บริเวณปากคลองตลาด แสดงออกถึงความรัก ความสามัคคี ระหว่างส่วนราชการ และประชาชน
พลเอก ณัฐ อินทรเจริญ ปลัดกระทรวงกลาโหม ตรวจเยี่ยมให้กําลังใจ ข้าราชการสํานักงานปลัดกระทรวงกลาโหม /ส่วนราชการ และประชาชนจิตอาสา จํานวนกว่า500 นาย ที่ปฏิบัติงานโครงการจิตอาสา”เราทําความดี เพื่อชาติ ศาสน์ กษัตริย์” ร่วมพัฒนา ทําความสะอาด และปรับปรุงภูมิทัศน์บริเวณตลาดยอดพิมาน และพื้นที่ปากคลองตลาด โดยการเก็บขยะ ฉีดล้างถนน ขุดลอกรางและท่อระบายน้ํา รวมทั้งปรับปรุงภูมิทัศน์ให้เกิดความเรียบร้อย สวยงาม รวมถึงเป็นการลดการสะสมของเชื้อโรคสร้างสุขอนามัยที่ดี ป้องกันการแพร่ระบาดของไวรัสโควิค-19 ละลอกใหม่ ที่กําลังเป็นปัญหาอยู่ในปัจจุบัน
สําหรับกิจกรรมดังกล่าว สํานักงานปลัดกระทรวงกลาโหม ได้ดําเนินการมาอย่างต่อเนื่อง โดยได้รับความร่วมมือจาก กรุงเทพมหานคร และสํานักงานเขตพระนคร ได้จัดเจ้าหน้าที่ พร้อมอุปกรณ์เครื่องมือ และยานพาหนะต่างๆสนับสนุน นับเป็นการช่วยเหลือซึ่งกันและกัน แสดงออกถึงพลังความรัก ความสามัคคี ของทุกภาคส่วนบริเวณโดยรอบพื้นที่ศาลาว่าการกลาโหม
รัฐบาลไทย-ข่าวทำเนียบรัฐบาล-นายกรัฐมนตรีร่วมประชาสัมพันธ์การจำหน่ายดอกป๊อปปี้ วันทหารผ่านศึก ปี 2564
วันอังคารที่ 2 กุมภาพันธ์ 2564
นายกรัฐมนตรีร่วมประชาสัมพันธ์การจําหน่ายดอกป๊อปปี้ วันทหารผ่านศึก ปี 2564
นายกรัฐมนตรีร่วมประชาสัมพันธ์การจําหน่ายดอกป๊อปปี้ วันทหารผ่านศึก ปี 2564
วันนี้ (2 ก.พ. 64) เวลา 08.30 น. ณ ห้องรับรอง 1 ตึกบัญชาการ ทําเนียบรัฐบาล ก่อนการประชุมคณะรัฐมนตรี คุณหญิงแสงเดือน ณ นคร ประธานกรรมการมูลนิธิสงเคราะห์ครอบครัวทหารผ่านศึก ในพระราชูปถัมภ์สมเด็จพระศรีนครินทราบรมราชชนนี คุณหญิงทรงสมร คชเสนี กรรมการจัดการและเหรัญญิก พร้อมคณะเข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อมอบดอกป๊อปปี้ ดอกไม้ที่ระลึกเนื่องในวันทหารผ่านศึก ปี 2564 โดยมีนายดิสทัต โหตระกิตย์ เลขาธิการนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี นางนิชา หิรัญบูรณะ ธุวธรรม รองเลขาธิการนายกรัฐมนตรีฝ่ายบริหาร และ นายอนุชา บูรพชัยศรี โฆษกประจําสํานักนายกรัฐมนตรี ร่วมสนทนาในครั้งนี้ด้วย
ประธานกรรมการมูลนิธิฯ กล่าวขอบคุณและพร้อมมอบกําลังใจแด่นายกรัฐมนตรีในการบริหารราชการช่วงการแพร่ระบาดของโรคโควิด-19 ซึ่งสร้างผลกระทบกับประชาชนทุกกลุ่ม ซึ่งปีนี้มูลนิธิฯ ได้เปิดให้มีการสั่งซื้อผ่านออนไลน์แทน โดยไม่มีการจัดจําหน่ายดอกป๊อปปี้ทั่วไป และได้รับความร่วมมือจากหน่วยงานราชการและกระทรวงต่างๆ ในการนําดอกป๊อปปี้ไปจําหน่ายภายในหน่วยงานด้วย โดยรายได้ทั้งหมดจากการขายจะถูกนําไปเป็นทุนสําหรับการดําเนินงานช่วยเหลือแก่ครอบครัวทหารในด้านต่าง ๆ ด้วยเห็นว่าประเทศ คือ บ้าน และทหารทําหน้าที่เป็นรั้วของชาติ และนายกรัฐมนตรีก็เป็นเหมือนคนที่ดูแลบ้านทั้งหมด เพื่อให้บ้านเมืองมีความสงบสุข ทั้งนี้ มูลนิธิฯ ได้ดําเนินกิจกรรมต่อเนื่องมายาวนานกว่า 53 ปี และได้รับความกรุณาจากนายกรัฐมนตรีทุกสมัยร่วมประชาสัมพันธ์การจําหน่ายดอกป๊อปปี้ด้วย
ในโอกาสนี้ นายกรัฐมนตรีกล่าวยืนยัน รัฐบาลทํางานอย่างเต็มที่เพื่อดูแลประชาชนคนไทยทั้ง 60 กว่าล้านคน โดยเฉพาะในช่วงสถานการณ์การแพร่ระบาดของโรคโควิด-19 ที่ทุกคนได้รับความเดือดร้อน ต้องขอชื่นชมมูลนิธิฯ ที่ให้การดูแลครอบครัวทหารผ่านศึก ซึ่งในฐานะรัฐมนตรีว่าการกระทรวงกลาโหมได้พัฒนาความดูแลช่วยเหลือครอบครัวทหารในหลายรูปแบบด้วย ปัจจุบันทหารทําหน้าที่เพิ่มมากขึ้นในมิติต่างๆ เช่น การรักษาความมั่นคงภายในประเทศ ช่วยเหลือประชาชนเมื่อเกิดเหตุภัยพิบัติ ปกป้องทรัพยากรของประเทศทั้งทางน้ํา ทางบก และทางอากาศ รวมถึงทั้งร่วมปฏิบัติหน้าที่ควบคุม และป้องกันการแพร่ระบาดของโรคโควิด-19 สําหรับอาวุธยุทโธปกรณ์ต่าง ๆ ก็ถูกนํามาใช้ทั้งการฝึกปฏิบัติและภารกิจอื่น ๆ ด้วย จึงอยากให้ประชาชนร่วมให้กําลังใจการทําหน้าที่ของทหาร เพราะขวัญกําลังใจเป็นอํานาจกําลังรบที่ไม่มีตัวตน ทั้งนี้ ขอให้มั่นใจว่า รัฐบาลพร้อมเดินหน้าเศรษฐกิจ สังคม ความมั่นคง ควบคู่กับวัฒนธรรมและจารีตประเพณี เพื่อขับเคลื่อนประเทศเติบโตไปด้วยกัน
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.สุริยะ ให้ประธาน JETRO Bangkok และคณะของJCC เข้าพบ
วันอังคารที่ 2 กุมภาพันธ์ 2564
รมว.สุริยะ ให้ประธาน JETRO Bangkok และคณะของJCC เข้าพบ
รมว.สุริยะ ให้ประธาน JETRO Bangkok และคณะของJCC เข้าพบ เพื่อรายงานแนวโน้มทางเศรษฐกิจของบริษัทร่วมทุนญี่ปุ่นในประเทศไทย ประจําครึ่งปีหลัง พ.ศ.2563
วันนี้ (2 กุมภาพันธ์ 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายทาเคทานิ อัทสึชิ ประธานองค์การส่งเสริมการค้าต่างประเทศของญี่ปุ่น (JETRO Bangkok) และคณะกรรมาธิการวิจัยทางเศรษฐกิจของหอการค้าญี่ปุ่น-กรุงเทพ (JCC) เข้าพบ เพื่อรายงานสรุปผลการสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย ประจําครึ่งปีหลัง พ.ศ.2563 โดยมีนายณัฐพล รังสิตพล อธิบดีกรมส่งเสริมอุตสาหกรรม และนางสาวสุชาดา แทนทรัพย์ โฆษกกระทรวงอุตสาหกรรม เข้าร่วมด้วย ณ ห้องประชุม 1 ชั้น 2 อาคาร สปอ.
รัฐบาลไทย-ข่าวทำเนียบรัฐบาล-ช่วยเหลือสหกรณ์แท็กซี่
วันอังคารที่ 2 กุมภาพันธ์ 2564
ช่วยเหลือสหกรณ์แท็กซี่
รมช.มนัญญา รับหนังสือให้พิจารณาแนวทางแก้ไขเยียวยาฟื้นฟูอาชีพแท็กซี่ พร้อมมอบกรมส่งเสริมสหกรณ์เข้าให้ความช่วยเหลือสมาชิกสหกรณ์
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์อนุญาตให้ชมรมแท็กซี่มีจินตนาการเข้าพบเพื่อยื่นหนังสือให้พิจารณาแนวทางแก้ไขเยียวยาฟื้นฟูอาชีพแท็กซี่ณกระทรวงเกษตรและสหกรณ์โดยชมรมแท็กซี่ดังกล่าวได้เสนอให้กระทรวงเกษตรและสหกรณ์สนับสนุนโครงการกองทุนฟื้นฟูแท็กซี่เพื่อจัดสรรงบประมาณเพื่อเป็นกองทุนให้สหกรณ์กู้ยืม
อย่างไรก็ตามกระทรวงเกษตรและสหกรณ์โดยกรมส่งเสริมสหกรณ์ได้มีแนวทางในการให้ความช่วยเหลือโดยในเบื้องต้นกระทรวงเกษตรฯพร้อมให้ความช่วยเหลือผู้ที่ประสบปัญหาจากสถานการณ์โควิด-19ซึ่งจะต้องเป็นสมาชิกสหกรณ์ที่อยู่ในความดูแลของกรมส่งเสริมสหกรณ์
ทั้งนี้กรมส่งเสริมสหกรณ์จะเชิญสหกรณ์แท็กซี่มาหารือและหาแนวทางช่วยเหลือกรณีเงินกู้ฉุกเฉินโดยรัฐมนตรีช่วยว่าการกระทรวงเกษตรและสหกรณ์(นางสาวมนัญญาไทยเศรษฐ์)จะช่วยดูเรื่องหลักเกณฑ์ต่างๆและสําหรับโครงการกองทุนฟื้นฟูแท็กซี่นั้นได้มอบหมายกรมส่งเสริมสหกรณ์ให้คําแนะนําในการเขียนโครงการการใช้เงินทุนหมุนเวียนเพื่อเสนอของบประมาณจากภาครัฐต่อไป
รัฐบาลไทย-ข่าวทำเนียบรัฐบาล-นายกรัฐมนตรีย้ำไทยยึดหลักการอาเซียน วอนสื่อมวลชนเสนอข่าวประเทศเพื่อนบ้านด้วยความระมัดระวัง
วันอังคารที่ 2 กุมภาพันธ์ 2564
นายกรัฐมนตรีย้ําไทยยึดหลักการอาเซียน วอนสื่อมวลชนเสนอข่าวประเทศเพื่อนบ้านด้วยความระมัดระวัง
นายกรัฐมนตรีย้ําไทยยึดหลักการอาเซียน วอนสื่อมวลชนเสนอข่าวประเทศเพื่อนบ้านด้วยความระมัดระวัง
วันนี้ (2 ก.พ. 64) เวลา 13.30 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการนําเสนอข่าวของสื่อมวลชน เกี่ยวกับสถานการณ์ประเทศเพื่อนบ้าน ขอให้ระมัดระวังในการนําเสนอข่าว เพื่อไม่ให้เกิดผลกระทบต่อผลประโยชน์ทางด้านเศรษฐกิจและประชาชนโดยรวม ยืนยันประเทศไทยยึดหลักการของอาเซียน
ทั้งนี้ นายกรัฐมนตรีย้ํารัฐบาลเร่งแก้ไขปัญหาในทุกมิติ โดยมอบหมายให้กระทรวงแรงงาน กระทรวงการคลัง สภาพัฒนาการเศรษฐกิจและสังคมแห่งชาติ และสํานักงบประมาณ ร่วมหารือทยอยดําเนินมาตรการช่วยเหลือประชาชนซึ่งได้รับผลกระทบจากการแพร่ระบาดของโควิด-19 ที่ยังตกหล่นตามลําดับ สําหรับการลงทุนในเขตเศรษฐกิจพิเศษทวายนั้น ได้มีการแต่งตั้งคณะกรรมการโดยมีรัฐมนตรีว่าการกระทรวงการคลังเป็นประธานเพื่อเจรจาพูดคุยแก้ไขปัญหาที่เกิดขึ้น และปกป้องการลงทุนของประเทศไทยด้วย
ในโอกาสนี้ นายกรัฐมนตรีตอบคําถามสื่อมวลชนถึงการเรียกเก็บค่าเทอมและค่าใช้จ่ายที่ไม่สอดคล้องกับเปิดการเรียนการสอนแบบออนไลน์ โดยมอบหมายให้สํานักงานคณะกรรมการส่งเสริมการศึกษาเอกชน กระทรวงศึกษาธิการ ตรวจสอบข้อเท็จจริง พร้อมขอความร่วมมือสถาบันการศึกษาพิจารณาลดค่าเทอมและคืนเงินแก่ผู้ปกครอง ไม่เรียกเก็บค่าใช้จ่ายใดที่ไม่มีความจําเป็นในการเรียนการสอนแบบออนไลน์
นายกรัฐมนตรียังแสดงความเห็นใจกรณีการเรียกคืนเบี้ยยังชีพผู้สูงอายุขององค์กรปกครองส่วนท้องถิ่น โดยขออย่าตื่นตระหนก ขณะนี้กระทรวงมหาดไทยได้ระงับการเรียกคืนดังกล่าว และหามาตรการที่เหมาะสมต่อไป นายกรัฐมนตรีย้ําว่ากองอํานวยการรักษาความมั่นคงภายในราชอาณาจักร (กอ.รมน.) เป็นกลไกของรัฐบาลที่มีนายกรัฐมนตรีเป็นผู้อํานวยการเช่นเดียวกันกับในทุกรัฐบาลที่ผ่านมา ไม่ใช่เป็นของทหารหรือของนายกรัฐมนตรีเพียงคนเดียว พร้อมเชิญชวนให้ประชาชนซื้อดอกป๊อปปี้ เนื่องในวันทหารผ่านศึก (3 ก.พ. 64) เพื่อช่วยกันสนับสนุนกิจกรรมของมูลนิธิสงเคราะห์ครอบครัวทหารผ่านศึก ในพระราชูปถัมภ์สมเด็จพระศรีนครินทราบรมราชชนนี ในการนํารายได้ไปดูแลทหารและครอบครัวที่ได้รับผลกระทบจากการปฏิบัติงานในช่วงที่ผ่านมา
ในตอนท้าย นายกรัฐมนตรีขอให้ทุกคนช่วยกันอดทน เข้มแข็ง เสียสละ และรับผิดชอบร่วมกันในการจํากัดการแพร่ระบาดของโรคโควิด-19 โดยเฉพาะการตรวจสอบคัดกรองในพื้นที่เข้มงวดสูงสุด ซึ่งได้มีการผ่อนคลายหลายมาตรการด้วยกันแต่ขอให้ทุกคนระมัดระวังตัวเองให้มากที่สุดเพื่อให้สถานการณ์กลับสู่ปกติโดยเร็ว ทั้งนี้ รัฐบาลก็ได้ดําเนินการเรื่องวัคซีนโควิด-19 อย่างต่อเนื่อง ทั้งในเรื่องจํานวนวัคซีนที่ได้รับ ระยะเวลาที่ได้รับวัคซีน และแผนการฉีดวัคซีน ซึ่งคํานวณจากกําลังการผลิตวัคซีนโควิด-19 จากทั่วโลกขณะนี้ได้มีการรับรองวัคซีนเพียง 2 ประเภทและจะมีการทยอยดําเนินการต่อไปตามลําดับความเร่งด่วน
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ดีอีเอส จัดอบรมเสริมสร้างความรู้ความเข้าใจการจัดเก็บข้อมูลของรัฐ
วันอังคารที่ 2 กุมภาพันธ์ 2564
ดีอีเอส จัดอบรมเสริมสร้างความรู้ความเข้าใจการจัดเก็บข้อมูลของรัฐ
ดีอีเอส จัดอบรมเสริมสร้างความรู้ความเข้าใจการจัดเก็บข้อมูลของรัฐ
เมื่อวันอังคารที่ 2 กุมภาพันธ์ 2564 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคมประธานเปิดการฝึกอบรมเสริมสร้างความรู้ความเข้าใจในการจัดเก็บข้อมูลที่มีอยู่ในความครอบครองของรัฐ พร้อมบรรยาย หัวข้อ แนวทางการดําเนินการธรรมาภิบาลข้อมูลภาครัฐ (data governance for government) ได้แก่ วงจรชีวิตข้อมูล กรอบธรรมาภิบาลข้อมูลภาครัฐ โครงสร้างและผู้รับผิดชอบ, การจัดทําข้อมูลเปิดภาครัฐ (open data) ได้แก่ การเผยแพร่ข้อมูลลงบนเว็บไซต์ data.go.th การจัดทํารายการชุดข้อมูล การนําข้อมูลลงบนระบบ SafeDrive ตามหลักการธรรมาภิบาลข้อมูลภาครัฐ ณ ห้องฝึกอบรมคอมพิวเตอร์ ชั้น 6 กระทรวงดิจิทัลฯ ศูนย์ราชการ แจ้งวัฒนะ ซึ่งการฝึกอบรมเพื่อเสริมสร้างความเข้าใจฯ กระทรวงฯจะจัดให้แก่บุคลากรและเจ้าหน้าที่รุ่นอื่นๆเพิ่มเติม
****************